kardosdrur/scandi-wiki huggingface dataset:
Ermal Meta

Ermal Meta (født 20. april 1981) er en albansk-født italiensk sanger og sangskriver, som repræsenterede Italien sammen med Fabrizio Moro ved Eurovision Song Contest 2018 med sangen "Non mi avete fatto niente". De opnåede en 5. plads i finalen.

Tidlige liv 
Ermal Meta er født i Fier, Albanien.
Som 5-årig begyndte han at søge tilflugt og inspiration i musikken.

Som 13-årig flyttede han med sin mor, søster og bror til Bari i det sydlige Italien. De blevet taget godt imod og Ermal lærte at spille både klaver og guitar.

Musik karriere 
Ermal Meta startede sin musikkarriere som guitarist i det italienske band Ameba4, og spillede med dem til Sanremo i 2006, med sangen “Rido...forse mi sbaglio”.
I 2007 blev Ermal frontsanger og hoved-sangskriver for bandet La Fame di Camilla. Deres selvtitlede debutalbum blev udgivet i 2009 af Universal Music. Senere udgav bandet albummet “Buio e luce”, og de deltog som en del af ‘nye artister’ kategorien til Sanremo 2010. Bandet gik i opløsning i 2013.

Solo karriere 
Inden Ermal Meta startede sin solo karriere skrev sange for andre italienske sangere, bl.a. Marco Mengoni, Emma, Chiara, Annalisa, Patty Pravo og Lorenzo Fragola.
I juli 2013 var han på Patty Pravok’s sang “Non mi interessa". Og i 2014 lavede han sangen, “Tutto si muove“, til den italienske tv-serie ‘Braccialetti rossi’. 2 år efter udgav han sit første soloalbum.
Ermal Meta har udgivet 3 solo album. “Umano”(2016) med 9 sange, “Vietato Morire”(2017) med 18 sange og “Non Abbiamo Armi”(2018) med 12 sange.

Sanremo festivalen 
I 2016 deltog han, for første gang som solo i Sanremo festivalen, med sangen “Odio le favole", og endte på tredje plads. I 2017 deltog han igen i Sanremo, men denne gang som en del af ‘Store Artister’ kategorien. Det var med sangen “Vietato Morire”, og han fik igen en tredje plads.
I 2018 deltog han for tredje år i træk, denne gang sammen med Fabrizio Moro, som han havde mødt til det forrige Sanremo, og sammen vandt de med sangen “Non mi avete fatto niente”, som er på Ermal’s album fra 2018 “Non Abbiamo Armi”.

Priser m.m. 
Ermal Meta vundet flere musik priser, deriblandt ‘Bedste Cover Optræden’ i 2017 for coveret på Domenico Modugno's sang "Amara terra mia”, som han sang på tredje dagen af det års Sanremo. Samme år modtog han også “Mia Martini" Critics'pris.

I marts 2017 blev Ermal Meta valgt som dommer i den 16. sæson af det italienske talent show ‘Amici di Maria De Filippi’.

Melodi Grand Prix 
I 2018 repræsenteres Ermal Meta, sammen med Fabrizio Moro, Italien til Eurovision Song Contest i Lisabon, Portugal. De stillede op med deres vinder sang fra ‘Store Artister’ kategorien på Sanremo samme år, “Non Mi Avete Fatto Niente”. Sangen handler om at finde og fastholde kærligheden og troen i en verden fyldt af terro, den blev fremført på italiensk, men under deres optræden blev slagord fra sangen vist på skærmen i forskellige sprog. I finalen, lørdag d. 12 maj, kom de på en samlet 5. plads.

Eksterne henvisninger 

 

Sangere fra Italien
Italiens Eurovision Song Contest-deltagere
Deltagere ved Eurovision Song Contest 2018
Madame Monsieur

Madame Monsieur er et fransk band, der består af forsangeren, vokalisten Émilie Satt og produceren Jean-Karl Lucas. De repræsenterede Frankrig i Eurovision Song Contest 2018 med sangen "Mercy". De opnåede en 13. plads i finalen.

Émilie og Jean-Karl mødtes for første gang i 2008, hvor de senere dannede duoen i 2013. I 2015 udgav de sangen "Smile" for den franske rapper, Youssoupha, og senere deltog de i Taratata. De udgav deres debutalbum Tandem den 4. november 2016.

Den 1. januar 2018 blev det offentliggjort, at de var én af deltagerne i Destination Eurovision, den franske udvælgelse for det nært forestående Eurovision Song Contest 2018 med sangen Mercy. Duoen kvalificerede sig til finalen fra den anden semifinale den 20. januar. I finalen den 27. januar kom de på en 3. plads hos de internationale juryer. De franske seeres stemmer vendte dog op og ned på hele finalefeltet, da de havde duoen som favorit. Kombineret var seernes point nok til at sikre Madame Monsieur sejren og billetten til finalen i Eurovision Song Contest 2018, der blev afholdt i Lissabon.

Henvisninger 

 

Musikgrupper fra 2013
Musikgrupper fra Frankrig
Deltagere ved Eurovision Song Contest 2018
Frankrigs Eurovision Song Contest-deltagere
Estadio Metropolitano

Wanda Metropolitano er et stadion beliggende i Spaniens hovedstad Madrid. Det har siden 2017/18-sæsonen været hjemmebane for Atlético Madrid, hvor det afløste Estadio Vicente Calderón. Der er en kapacitet på 67.703 siddepladser.

UEFA Champions League finalen 2019 blev afviklet på dette stadion.

Navn 
Først var det kendt som Estadio de la Comunidad de Madrid, senere Estadio Olímpico de Madrid, men mest kendt er det under kælenavnet Estadio de La Peineta. I 2017 solgte Atlético Madrid navnerettighederne til kinesiske Wanda Group. På grund af UEFAs sponsorregler bliver stedet omtalt Estadio Metropolitano ved UEFA-kampe.

Referencer

Eksterne henvisninger 

Fodboldstadioner i Spanien
Sport i Madrid
Etableret i 1994
Atletico de Madrid
Dissociation

Dissociation kan henvise til:

 Dissociation (kemi) - en type spaltning af kemiske forbindelser
 Dissociation (psykologi) - ubevidst filtrering i hjernen af realitetsoplevelse
Dissociation (psykologi)

Dissociation betegner i psykologien fænomenet at hjernen opdeler sanseindtrykkene, når mennesker oplever ekstreme begivenheder, der truer deres eksistens, for at fjerne opmærksomheden fra det som opleves som farligt, så de er i stand til at håndtere angsten, der følger med det. Sådan dissociation i sygelig form kaldes dissociativ identitetsforstyrrelse eller multipel personlighedsforstyrrelse. Hukommelsestab, angst, flash-backs, mareridt og humørsvingninger er de mest almindelige symptomer.

Ordet "dissociation" betyder "opløsning, spaltning".

Se også 

 Dissociativ identitetsforstyrrelse eller personlighedsspaltning

Kilder 
 Artiklen er helt eller delvis oversat fra Wikipedia på norsk
 om dissosiativ lidelse  på sinnetshelse.no

Psykologi
UEFA Champions League finalen 2020

UEFA Champions League finalen 2020 er en fodboldkamp der blev spillet 23. August 2020. Kampen blev afviklet på Estádio da Luz i Portugals største by Lissabon og vinderen af UEFA Champions League 2019-20 blev fundet. Den er kulminationen på den 65. sæson i Europas fineste klubturnering for hold arrangeret af UEFA, og den 28. finale siden turneringen skiftede navn fra European Champion Clubs' Cup til UEFA Champions League.

FC Bayern München vandt 0-1 over Paris Saint-Germain F.C. Kampen blev spillet for lukkede døre grundet Coronaviruspandemien. Det er FC Bayern Münchens fjerde UEFA Champions League trofæ, syvende hvis man inkluderer European Champion Clubs' Cup.

Spillested 
For anden gang nogensinde blev der den 22. september 2017 startet en åben budproces af UEFA, så landes nationale fodboldforbund kunne byde ind på lokaliteter til afvikling af finalerne i klubkonkurrencefinalerne. (UEFA Champions League, UEFA Europa League, UEFA Women's Champions League og UEFA Super Cup). Forbundene havde indtil 31. oktober 2017 for at udtrykke interesse.

UEFA meddelte den 3. november 2017, at følgende to lokaliteter indgav bud på værtskab af finalen.

 Estádio da Luz, Lissabon
 Atatürk Stadion, Istanbul

Værtsskabet blev afgjort af UEFAs eksekutiv-komité på et møde i Kyiv den 24. maj 2018., hvor tyrkiske Atatürk Stadion blev valgt.

Grundet COVID-19 situationen blev finalen derfor afholdt i Lissabon på Estádio da Luz, som ellers var afskrevet i første omgang.

Se også 
 UEFA Europa League finalen 2020

Referencer

Eksterne henvisninger 
 UEFA Champions League på UEFAs hjemmeside 

2020
Finalen 2020
Fodbold i 2020
Begivenheder i 2020
Sport i Istanbul
Filip Helander

Filip Viktor Helander (født 22. april 1993) er en svensk professionel fodboldspiller, som spiller for Superliga-klubben Odense Boldklub og Sveriges landshold.

Klubkarriere

Malmö FF 
Helander begyndte sin karriere hos Malmö FF, hvor han fik sin førsteholdsdebut i 2011. Hans gennembrud var dog i 2013 sæsonen, hvor han blev etableret som fast mand på holdet.

Hellas Verona 
Helander skiftede i juli 2015 til italienske Hellas Verona.

Bologna 
Efter en enkelt sæson i Verona, skiftede Helander i august 2016 til Bologna på en lejeaftale med en købsobligation. Som del af aftalen, blev Nicolò Cherubin solgt til Verona.

Rangers 
Helander skiftede i juli 2019 til skotske Rangers. Han forlod klubben ved kontraktudløb i juli 2023.

Odense Boldklub 
Helander skiftede i august 2023 til Odense Boldklub.

Landsholdskarriere

Ungdomslandshold 
Helander har repræsenteret Sverige på flere ungdomsniveauer. Han var del af Sveriges U/21-landshold som vandt guld ved U/21-EM 2015.

Seniorlandshold 
Helander debuterede for Sveriges landshold den 28. marts 2017.

Titler 
Malmö FF
 Allsvenskan: 2 (2013, 2014)
 Svenska Supercupen: 1 (2014)

Rangers

 Scottish Premiership: 1 (2020-21)
 Scottish Cup: 1 (2021-22)

Sverige U/21

 U/21 Europamesterskabet: 1 (2015)

Individuelle

 U/21 Europamesterskabet Tuneringens hold: 1 (2015)

Referencer

Eksterne henvisninger 

Personer fra Malmø
Fodboldspillere fra Sverige
Fodboldlandsholdsspillere fra Sverige
Fodboldspillere fra Malmö FF
Fodboldspillere fra Hellas Verona FC
Fodboldspillere fra Bologna FC
Fodboldspillere fra Rangers F.C.
Fodboldspillere fra Odense Boldklub
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Emil Krafth

Emil Henry Kristoffer Krafth (født d. 2. august 1994) er en svensk professionel fodboldspiller, som spiller for Premier League-klubben Newcastle United og Sverges landshold.

Klubkarriere

Lagans og Östers 
Krafth begyndte sin karriere hos Lagans AIK dybt i de svenske rækker, hvor han gjorde sin debut i 2010 i en alder af 16 år. Han skiftede i 2011 til Östers IF, som på det tidspunkt spillede i den den næstbedste svenske række, Superettan.

Helsingborgs 
Efter at have imponeret i en enkelt sæson hos Östers, skiftede Krafth i januar 2012 til Helsingborgs IF. Kraft spillede i sin første sæson i klubben hovedsageligt for ungdomsholdene. Han fik sit førsteholdsgennembrud ved 2013 sæsonen, hvorfra han begyndte at spille fast på førsteholdet.

Bologna 
Kraft skiftede i august 2015 til italienske Bologna. Hans første sæson i Italien var dog ikke værd at huske, da han var skadesplaget hele sæsonen, og kun spillede 4 kampe. Hans anden sæson var bedre, da han spillede i en størstedel af kampene, dog der var rigelig konkurrence om højreback pladsen på holdet. Han mistede dog sin plads i førsteholdet ved 2017-18 sæsonen, hvor at han sad på bænken til fordel for Vasilis Torosidis i størstedelen af kampene.

Amiens 
Kraft skiftede i august 2018 til franske Amiens SC på en lejeaftale. Kraft spillede en god sæson i Frankrig, og efter sæsonen blev det i juni 2019 annonceret at Amiens købte Kraft på en fast aftale.

Newcastle United 
Krafth nåede dog aldrig at spille for Amiens som fast spiller, da han i august 2019 blev hentet af Newcastle United. Han har siden skiftet spillet hovedsageligt som rotationsspiller for klubben.

Landsholdskarriere

Ungdomslandshold 
Krafth har repræsenteret Sverige på flere ungdomsniveauer.

Seniorlandshold 
Krafth debuterede for Sveriges landshold den 17. januar 2014. Han var del af Sveriges trupper til VM i 2018 og EM i 2020.

Kilder

Eksterne henvisninger 

Personer fra Stockholm
Fodboldspillere fra Sverige
Fodboldlandsholdsspillere fra Sverige
Fodboldspillere fra Östers IF
Fodboldspillere fra Helsingborgs IF
Fodboldspillere fra Bologna FC
Fodboldspillere fra Amiens SC
Fodboldspillere fra Newcastle United F.C.
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
UEFA Europa League finalen 2020

UEFA Europa League finalen 2020 er en fodboldkamp der skal spilles 27. maj 2020. Kampen skal afvikles på Stadion Energa Gdańsk i den polske by Gdańsk, og skal finde vinderen af UEFA Europa League 2019-20. Den er kulminationen på den 49. sæson i Europas næststørste klubturnering for hold arrangeret af UEFA, og den elvte finale siden turneringen skiftede navn fra UEFA Cup til UEFA Europa League. 

Det vil være anden gang, at finalen i Europa League skal afvikles i samme uge som finalen i Champions League.

Spillested 
For anden gang nogensinde blev der den 22. september 2017 startet en åben budproces af UEFA, så landes nationale fodboldforbund kunne byde ind på lokaliteter til afvikling af finalerne i klubkonkurrencefinalerne. (UEFA Champions League, UEFA Europa League, UEFA Women's Champions League og UEFA Super Cup). Forbundene havde indtil 31. oktober 2017 for at udtrykke interesse.

UEFA meddelte den 3. november 2017, at følgende to lokaliteter indgav bud på værtskab af finalen.

 Stadion Energa Gdańsk, Gdańsk
 Estádio do Dragão, Porto

Værtsskabet blev afgjort af UEFAs eksekutiv-komité på et møde i Kyiv den 24. maj 2018, hvor polske Stadion Energa Gdańsk blev valgt.

Se også 
 UEFA Champions League finalen 2020

Referencer

Eksterne henvisninger 
 UEFA Europa League på UEFAs hjemmeside 

2020
Finalen 2020
Fodbold i 2020
Begivenheder i 2020
Sport i Gdańsk
Kristoffer Nordfeldt

Bo Kristoffer Nordfeldt (født d. 23. juni 1989) er en svensk professionel fodboldspiller, som spiller for Allsvenskan-klubben AIK og Sveriges landshold.

Klubkarriere

Brommapojkarna 
Nordfeldt begyndte sin karriere hos Stockholmklubben IF Brommapojkarna. Han gjorde sin professionelle debut for klubben i 2008, dog han havde været involveret med førsteholdet siden 2006. Fra 2008 sæsonen og frem var han førstevalgsmålmand i klubben.

Heerenveen 
Nordfeldt skiftede i marts 2012 til hollandske SC Heerenveen. Han var førstevalgsmålmand i hele sin tid i klubben, da han spillede mere end 120 kampe på tværs af alle tuneringer for holdet.

Swansea City 
Nordfeldt skiftede  juni 2015 til Swansea City. Hans spilletid i Swansea var meget begrænset, da han var andetvalg bag Łukasz Fabiański i flere sæsoner. Det var først efter Swanseas nedrykning i 2018, at han fik muligheden for at være førstevalgsmålmand i 2018-19 sæsonen.

Gençlerbirliği 
Nordfeldt skiftede i januar 2020 til tyrkiske Gençlerbirliği.

AIK 
Nordfeldt vendte i august 2021 hjem til Sverige, da han skiftede til AIK.

Landsholdskarriere

Ungdomslandshold 
Nordfeldt har repræsenteret Sverige på flere ungdomsniveauer.

Seniorlandshold 
Nordfeldt debuterede for Sveriges landshold den 22. januar 2011. Han var del af Sveriges trupper til EM i 2020 og til VM i 2018.

Kilder

Eksterne henvisninger 

Personer fra Stockholm
Fodboldspillere fra Sverige
Fodboldlandsholdsspillere fra Sverige
Fodboldspillere fra IF Brommapojkarna
Fodboldspillere fra SC Heerenveen
Fodboldspillere fra Swansea City A.F.C.
Fodboldspillere fra Gençlerbirliği
Fodboldspillere fra AIK Fotboll
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Barbara Schöneberger

Barbara Schöneberger (født 5. marts 1974) er en tysk skuespiller, sanger og TV-vært.

Schöneberger er det eneste barn af klarinetspiller Hans Schöneberger og hans kone Annemarie. Hun studerede sociologi, kunsthistorie og kommunikationsstudier i Augsburg. Hun bor i Berlin med sin anden mand Maximilian von Schierstädt og har en søn og en datter.

Referencer

Eksterne henvisninger 
 

Singer-songwritere fra Tyskland
Personer fra München
Viktor Claesson

Viktor Johan Anton Claesson (født 2. januar 1992 i Värnamo, Sverige) er en svensk fodboldspiller (midtbane), der spiller for den danske superligaklub F.C. København. 

Han har tidligere spillet for FC Krasnodar i Rusland (2017-22) og tidligere har han repræsenteret IFK Värnamo i sin fødeby samt Elfsborg i Borås.

Klubkarriere

IFK Värnamo	
Claesson begyndte sin professionelle karriere i IFK Värnamo.

Elfsborg 
I 2012 skriftede Cleasson til Elfsborg. Med Elfsborg vandt han i 2012 det svenske mesterskab, mens det året efter blev til sejr i landets pokalturnering.

Krasnodar 
Efter Elfsborg skiftede Claesson til russiske Krasnodar i 2017. I forbindelse med Ruslands invasion af Ukraine i februar 2022 blev Claessons kontrakt i Krasnodar ophævet.

F.C. København 
Efter ophævelsen af kontrakten i Krasnodar indgik Claesson i slutningen af marts 2022 en kontrakt med F.C. København gældende frem til sommerpausen 2022. Den 3. april 2022 debuterede Claesson for FCK, da han blev skiftet ind i det 61. minut i en kamp mod AaB, hvor han scorede sejrsmålet til 1-0. I sommerpausen blev det offentliggjort, at Claesson havde indgået en permanent kontrakt, der løber til sommeren 2026.

Landshold 
Claesson har (pr. maj 2018) spillet 21 kampe og scoret tre mål for Sveriges landshold. Han debuterede for holdet 18. januar 2012 i en venskabskamp mod Bahrain. Han var en del af den svenske trup til VM 2018 i Rusland.

Referencer

Eksterne henvisninger 

Fodboldspillere fra Sverige
Fodboldspillere fra IF Elfsborg
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Fodboldspillere fra FC København
John Kennedy O'Connor

John Kennedy O'Connor (født 1964) er en amerikansk tv- og radiovært, forfatter og underholdningskommentator, der blev født i Nordlondon, men som voksen har han altid været baseret i USA og er en amerikansk statsborger. Han har skrevet, rapporteret og været udsendt til talrige medieorganisationer, samt skrevet, skabt og produceret mediehændelser for en række internationale virksomheder over hele verden. Han er nok mest kendt for sit arbejde inden for Eurovision Song Contest som tv-kommentator og vært.

Referencer 

Journalister fra England
Forfattere fra England
Jessika Muscat

Jessika Muscat (født den 27. februar 1989 i Mosta, Malta), mere kendt som Jessika er en maltesisk sanger og skuespillerinde. Hun repræsenterede San Marino i Eurovision Song Contest 2018 i Lissabon, Portugal, med sangen "Who We Are" sammen med Jenifer Brening. Hun havde tidligere forsøgt at repræsentere hendes hjemland hvert år fra 2009 til 2016 og i Junior Eurovision Song Contest 2004 med sangen "Precious Time". Som skuespillerinde spiller hun karakteren Emma i den daglige maltesiske sæbeopera Ħbieb u Għedewwa.

Referencer 

Sangere fra Malta
San Marinos Eurovision Song Contest-deltagere
Deltagere ved Eurovision Song Contest 2018
David Mandel

David Neerup Mandel  (født 3. januar 1981) er en dansk journalist og tidligere radiovært på P3. Han er kendt for radioprogrammerne Gandhi, som han lavede sammen med komikeren Christian Fuhlendorff, Sara og David sammen med Sara Bro og P3 med David Mandel.

Han gik på Marie Kruses Skole fra 1997-2000. Siden studerede han på Danmarks Journalisthøjskole fra 2005-2009. I 2006 startede han i DR som praktikant på De Sorte Spejdere.

Programmet Gandhi blev nomineret til Årets radioprogram til Zulu Awards i 2015, men tabte til Go' morgen P3. I en udgave af programmet afslørede han, at han tjente 47.830 kr om måneden.

Mandel sagde op i DR i efteråret 2017 og havde sidste arbejdsdag i 31. januar 2018.

Privat 
Han blev far i 2016. Han blev gift med Camille Gudmand Lange i sommeren 2017, på trods af, at han havde været hende utro nogle år for inden.

Referencer 

Radioværter fra Danmark
Journalister fra Danmark
Ansatte i DR
UEFA Europa League finalen 2010

UEFA Europa League finalen 2010 var en fodboldkamp der blev spillet den 12. maj 2010. Kampen blev spillet foran 49.000 tilskuere på Volksparkstadion i den nordtyske by Hamborg, og skulle finde vinderen af UEFA Europa League 2009-10. De deltagende hold var spanske Atlético Madrid og engelske Fulham.

Den var kulminationen på den 39. sæson i Europas næststørste klubturnering for hold arrangeret af UEFA, og den første finale siden turneringen skiftede navn fra UEFA Cup til UEFA Europa League. Med en sejr på 2-1 efter forlænget spilletid, sikrede Atlético sig sin første triumf i turneringen, i sin første finaledeltagelse. Det var Fulhams første europæiske finale, i deres anden europæiske sæson.

Kampen blev ledet af den italiensk dommer Nicola Rizzoli.

Detaljer

Eksterne henvisninger 
 UEFA Europa League 2009/10 på UEFAs hjemmeside 
 Overblik: Finalen på UEFAs hjemmeside 

2010
Finalen 2010
Fulham F.C.
Atletico de Madrid
Fodbold i 2010
Sport i Hamborg
Gandhi (radioprogram)

Gandhi var et radioprogram på P3, der blev sendt hverdage mellem klokken 9.05 og 12.00 fra 2014 og frem til 2016. Værterne var komikeren Christian Fuhlendorff og journalisten David Mandel.

I 2015 blev Gandhi nomineret til Årets radioprogram til Zulu Awards i 2015, men tabte til Go' morgen P3. I en udgave af programmet afslørede de to værter, at Mandel tjente 47.830 kr om måneden mens Fuhlendorff tjente 58.000 kr om måneden.

Den danske historiker Kåre Johannessen har været brugt som programmets ekspert, når de diskuterede historiske emner.

Referencer 

Radioprogrammer fra Danmarks Radio
Etableret i 2014
Ophørt i 2016
Albin Ekdal

Albin Ekdal (født 28. juli 1989 i Stockholm, Sverige), er en svensk fodboldspiller (midtbane). Han spiller for Hamburger SV i Tyskland.

Klubkarriere 
Ekdal startede sin seniorkarriere hos Brommapojkarna i sin fødeby Stockholm, og var tilknyttet klubben frem til 2008, hvor han slog sit navn fast som et stort talent i svensk fodbold. Herefter blev han solgt for en pris svarende til fem millioner danske kroner til den italienske storklub Juventus. Han opnåede dog aldrig et gennembrud for Torino-klubben, og spillede kun tre Serie A-kampe for klubben.

Efter étårige ophold hos henholdsvis AC Siena og Bologna FC skiftede Ekdal i 2011 til Cagliari på Sicilien. Her spillede han i løbet af de følgende fire sæsoner mere end 100 ligakampe, før han i 2015 blev solgt til Hamburger SV i Bundesligaen for en pris på 4,5 millioner euro.

Landshold 
Ekdal har (pr. maj 2018) spillet 32 kampe for det svenske landshold, som han debuterede for 10. august 2011 i en venskabskamp mod Ukraine. Han var en del af den svenske trup til både EM 2016 i Frankrig samt til VM 2018 i Rusland.

Referencer

Eksterne henvisninger 

Fodboldspillere fra Sverige
Fodboldspillere fra IF Brommapojkarna
Fodboldspillere fra Cagliari Calcio
Fodboldspillere fra Juventus F.C.
Fodboldspillere fra Bologna FC
Fodboldspillere fra AC Siena
Fodboldspillere fra Hamburger SV
Personer fra Stockholm
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Gustav Svensson

Karl Gustav Johan Svensson (født 7. februar 1987 i Göteborg, Sverige), er en svensk fodboldspiller (defensiv midtbane). Han spiller for Seattle Sounders i den amerikanske liga Major League Soccer.

Tidligere har Svensson spillet en årrække hos IFK Göteborg i sin fødeby, som han vandt både det svenske mesterskab og Svenska Cupen med. Han har også haft ophold i tyrkisk, ukrainsk og kinesisk fodbold.

Landshold 
Svensson har (pr. maj 2018) spillet 11 kampe for Sveriges landshold. Han debuterede for holdet 24. januar 2009 i en venskabskamp mod USA. Han var en del af den svenske trup til VM 2018 i Rusland. Han spillede desuden 24 kampe for det svenske U/21-landshold.

Referencer

Eksterne henvisninger 

Fodboldspillere fra Sverige
Fodboldspillere fra IFK Göteborg
Fodboldspillere fra Bursaspor
Fodboldspillere fra Seattle Sounders
Personer fra Göteborg
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020